C 184/76
SK
Úradný vestník Európskej únie
25.5.2023
4.2.4.
Je veľmi dôležité zohľadniť značnú rozmanitosť členských štátov, pokiaľ ide o počet, štruktúru a spôsob fungovania subjektov pre rovnaké zaobchádzanie, a rešpektovať vnútroštátne právne rámce a postupy a zároveň zabezpečiť, aby sa neznižovali existujúce normy ochrany proti diskriminácii vrátane oslabenia súčasných právomocí subjektov pre rovnaké zaobchádzanie v rámci rôznych vnútroštátnych právnych predpisov.
Okrem toho existujú aj rozdiely, pokiaľ ide o zapojenie organizácií sociálnych partnerov a občianskej spoločnosti do tohto procesu, čo sa musí zohľadniť (15).
4.2.5.
EHSV sa domnieva, že právo subjektov pre rovnaké zaobchádzanie zúčastňovať sa na súdnych konaniach, ktoré sa už uplatňuje vo viacerých členských štátoch, je nevyhnutné na zabezpečenie lepšej ochrany zásad rovnakého zaobchádzania, najmä v situáciách, keď obete nemajú prístup k spravodlivosti z dôvodu procesných alebo finančných prekážok a nedokážu sa spojiť so sociálnymi partnermi.
EHSV ďalej zdôrazňuje, že v súlade s platnými smernicami o rovnosti by právomoci subjektov pre rovnaké zaobchádzanie v oblasti súdnych sporov nemali byť dotknuté a mali by dopĺňať príslušné právomoci a právne postavenie sociálnych partnerov a organizácií občianskej spoločnosti podľa kritérií stanovených vo vnútroštátnych právnych predpisoch (16).
V tejto súvislosti je veľmi dôležité, aby subjekty pre rovnaké zaobchádzanie spolupracovali na národnej úrovni so súdmi, so špecializovanými správnymi súdmi, ako sú súdy venujúce sa pracovnoprávnym sporom, a so sociálnymi partnermi.
4.2.6.
EHSV uznáva, že splnenie povinností týkajúcich sa dôkazného bremena podľa existujúcich smerníc o rovnakom zaobchádzaní znamená, že prístup k dôkazom musia mať všetky strany, ktoré majú oprávnený záujem na začatí konania v mene alebo na podporu obetí diskriminácie, ako sú sociálni partneri, orgány pre rovnaké zaobchádzanie a organizácie občianskej spoločnosti.
Pri uplatňovaní vyšetrovacích právomocí v tejto súvislosti nesmú byť dotknuté právomoci a nezávislosť vyšetrovania, ktoré vedú súdy, tribunály a iné verejné monitorovacie orgány, ako sú inšpektoráty práce.
4.2.7.
EHSV sa domnieva, že tieto dva návrhy by sa mali viac zamerať na individuálny prístup k obetiam násilia alebo diskriminácie.
V tejto súvislosti by sa sťažovateľom mala poskytnúť primeraná ochrana, aby nemlčali z obavy pred možnými následkami.
Za porušenie zákona, ktorého predmetom bola obeť, by sa mala zaručiť primeraná a vhodná náhrada škody a mali by sa zabezpečiť sankcie pre páchateľov.
Sankcie, ktoré môžu zahŕňať vyplatenie náhrady za ujmu obeti, musia byť účinné, primerané a odrádzajúce v súlade s článkom 17 smernice 2000/78/ES (17).
4.3.
Zvyšovanie informovanosti 4.3.1.
EHSV víta zameranie na zvyšovanie informovanosti a zdôrazňuje, že je dôležité, aby členské štáty a subjekty pre rovnaké zaobchádzanie zintenzívnili úsilie o zvyšovanie informovanosti, a to aj podporou organizovanej občianskej spoločnosti s cieľom predchádzať diskriminácii a vytvárať rovnosť.
EHSV navrhuje, aby osvetové kampane o právach EÚ a rešpektovaní rozmanitosti, ktoré vypracovala a financuje Európska komisia, vykonávali vnútroštátne subjekty pre rovnaké zaobchádzanie spolu s organizáciami občianskej spoločnosti a sociálnymi partnermi a aby boli prispôsobené miestnym potrebám.
Osobitnú pozornosť treba venovať najzraniteľnejším skupinám a mali by sa plánovať osobitné kampane zamerané na deti a mladých ľudí v škole od útleho veku.
4.3.2.
EHSV vyzýva na zapojenie sociálnych partnerov a organizácií občianskej spoločnosti do prípravy, realizácie a šírenia týchto informačných kampaní.
Poznatky príslušných organizácií posilnia dosah a účinnosť kampaní a môžu sprostredkovať názory najzraniteľnejších skupín.
4.4.
Zber údajov 4.4.1.
Subjekty pre rovnaké zaobchádzanie zohrávajú dôležitú úlohu pri zbere údajov, ktoré prekračujú rámec údajov o ich vlastnej práci.
Táto skutočnosť sa v smerniciach uznáva a okrem iného sa subjektom pre rovnaké zaobchádzanie udeľujú právomoci na prístup k štatistikám zozbieraným verejnými a súkromnými subjektmi vrátane verejných orgánov, odborových zväzov, podnikov a organizácií občianskej spoločnosti.
Tieto štatistické informácie by nemali obsahovať žiadne
(15)
(16) (17)
Otázky týkajúce sa aktívnej legitimácie všetkých strán s oprávneným záujmom zapojiť sa do konaní o nediskriminácii podľa smerníc EÚ o rovnosti, ako sú odborové zväzy, združenia zamestnávateľov, subjekty pre rovnaké zaobchádzanie a organizácie občianskej spoločnosti upravujú platné smernice EÚ o rovnosti, konkrétne článok 9 ods.
2 rámcovej smernice o rovnakom zaobchádzaní v zamestnaní a povolaní (smernica 2000/78/ES) a článok 17 ods.
2 prepracovaného znenia smernice o rodovej rovnosti (smernica 2006/54/ES).
Odôvodnenie 34 návrhu smernice COM(2022) 688 final a odôvodnenie 35 návrhu smernice COM(2022) 689 final, v ktorých sa uvádza, že navrhovanými ustanoveniami o práve vystupovať v súdnych konaniach nie sú dotknuté práva, právomoci a úlohy sociálnych partnerov a občianskej spoločnosti, ktoré presadzujú záväzky vyplývajúce z antidiskriminačných právnych predpisov.
Ú. v. ES L 303, 2.12.2000, s. 16.